# 

##### **ЧӐВАШ РЕСПУБЛИКИН**

##### **САККУНӖ**

**ЧӐВАШ РЕСПУБЛИКИН РЕСПУБЛИКА   
БЮДЖЕЧӖН УКҪИ-ТЕНКИПЕ ТӖП ХУҪАЛАНАКАН ЧӐВАШ РЕСПУБЛИКИ РЕГРЕСС ПРАВИПЕ УСӐ КУРМА ТӐВАКАН ӖҪСЕМ ҪИНЧЕН Е ТАТА РЕГРЕСС ЙӖРКИПЕ УКҪА-ТЕНКӖ ШЫРАСА ИЛЕССИ ҪИНЧЕН ТАВӐҪ ТӐРАТМА СӐЛТАВСЕМ ПУЛМАННИ ҪИНЧЕН КАЛАКАН   
ИНФОРМАЦИЕ ЧӐВАШ РЕСПУБЛИКИН ФИНАНС**

**МИНИСТЕРСТВИНЕ ТӐРАТМАЛЛИ ЙӖРКЕ ҪИНЧЕН**

*Чӑваш Республикин Патшалӑх Канашӗ*

*2019 ҫулхи пуш уйӑхӗн 28-мӗшӗнче*

*йышӑннӑ*

1 статья. **Ҫак Саккун йӗркелекен ыйтусем**

Ҫак Саккун Раҫҫей Федерацийӗн Бюджет кодексӗн 2422 статйин 3-мӗш пункчӗпе килӗшӳллӗн Чӑваш Республикин республика бюджечӗн укҫи-тен­кипе тӗп хуҫаланакан (малалла – тӗп хуҫаланакан) Раҫҫей Федерацийӗн Граждан кодексӗн 1081 статйин 31-мӗш пункчӗпе палӑртнӑ регресс правипе усӑ курма Чӑваш Республики тӑвакан ӗҫсем ҫинчен е тата регресс йӗркипе укҫа-тенкӗ шыраса илесси ҫинчен тавӑҫ тӑратма сӑлтавсем пулманни ҫинчен калакан информацие Чӑваш Республикин Финанс министерствине тӑратмалли йӗркене палӑртать.

2 статья. **Тӗп хуҫаланакан Чӑваш Республики регресс правипе усӑ курма тӑвакан ӗҫсем ҫинчен е тата регресс йӗркипе укҫа-тенкӗ шыраса илесси ҫинчен тавӑҫ тӑратма сӑлтавсем пулманни ҫинчен калакан информацие Чӑваш Республикин Финанс министерствине тӑратмалли йӗрке**

1. Чӑваш Республикин Финанс министерстви сиене саплаштарасси ҫинчен калакан суд актне Чӑваш Республикин хысни шучӗпе пурнӑҫланӑ кунран пуҫласа 15 ӗҫ кунӗ хушшинче сиене саплаштарни ҫинчен тӗп хуҫа­ланакана пӗлтерет.

2. Раҫҫей Федерацийӗн Граждан кодексӗн 1081 статйин 31-мӗш пунк­чӗпе килӗшӳллӗн укҫа-тенкӗне регресс йӗркипе шыраса илесси ҫинчен та­вӑҫ тӑратма сӑлтавсем пур чухне тӗп хуҫаланакан Чӑваш Республикин Финанс министерствине ҫаксене тӑратать:

1) ҫак статьян 1-мӗш пайӗнче кӑтартнӑ пӗлтернине илнӗ кунран пуҫ-ласа вунӑ ӗҫ кунӗ хушшинче укҫа-тенкӗне регресс йӗркипе шыраса илесси ҫинчен тавӑҫ тӑратма сӑлтав пурри ҫинчен калакан информацие;

2) Чӑваш Республики регресс правипе усӑ курса маларахри кварталта тунӑ ӗҫсем ҫинчен калакан информацие кварталсерен отчетлӑ квартал хыҫ­ҫӑнхи 20-мӗш кунран кая юлмасӑр;

3) укҫа-тенкӗне регресс йӗркипе шыраса илесси ҫинчен калакан ӗҫ тӑ­рӑх суд актне татӑклӑн ҫирӗплетнӗ (йышӑннӑ) хыҫҫӑн асӑннӑ ӗҫе судра пӑх­са тухнин пӗтӗмлетӗвӗсем ҫинчен, ҫавӑн пекех суд актне хирӗҫлесе ҫырма сӑлтавсем пурри ҫинчен калакан информацие вунӑ ӗҫ кунӗ хушшинче;

4) укҫа-тенкӗне регресс йӗркипе шыраса илесси ҫинчен калакан ӗҫ тӑ­рӑх апелляци, кассаци е надзор инстанцийӗсем суд актне татӑклӑн ҫи­рӗп­летнӗ (йышӑннӑ) хыҫҫӑн асӑннӑ суд актне тӗп хуҫаланакан е суд процесне ытти хутшӑнакан хирӗҫлесе ҫырнин результачӗсем ҫинчен калакан информацие вунӑ ӗҫ кунӗ хушшинче.

Ҫак пайӑн 2–4-мӗш пункчӗсемпе пӑхса хӑварнӑ информацие Чӑваш Рес­публикин Финанс министерстви ҫирӗплетнӗ формӑпа тӑратмалла.

3. Укҫа-тенкӗне регресс йӗркипе шыраса илесси ҫинчен тавӑҫ тӑратма сӑлтавсем пулман чухне тӗп хуҫаланакан Чӑваш Республикин Финанс министерствине ҫавнашкал сӑлтавсем пулманни ҫинчен калакан информацие ҫак статьян 1-мӗш пайӗнче кӑтартнӑ пӗлтернине илнӗ кунран пуҫласа вунӑ ӗҫ кунӗ хушшинче тӑратать.

3 статья. **Ҫак Саккун вӑя кӗресси**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули